Diari Oficial de la Generalitat Valenciana


Sumari del DOGV 6640, del 28-10-2011 (2011/10825)

RESOLUCIÓ de 19 d'octubre de 2011, de la presidenta del Consell d'Administració de l'Entitat Pública de Sanejament d'Aigües Residuals de la Comunitat Valenciana, de delegació de competències.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6640

Data del DOGV
:   28-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10183


Data del document
:   19-10-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana
    * competència administrativa
    * delegació de poders

RESOLUCIÓ de 19 d'octubre de 2011, de la presidenta del Consell d'Administració de l'Entitat Pública de Sanejament d'Aigües Residuals de la Comunitat Valenciana, de delegació de competències. [2011/10084]  
El Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com les distintes secretaries autonòmiques que les integren; reforma l'organització bàsica de l'administració autonòmica valenciana, modifica el nombre, denominació i competències de les conselleries existents, i crea la Conselleria d'Agricultura, Pesca, Alimentació i Aigua, a la qual s'assignen les competències en matèria d'agricultura, ramaderia, pesca, alimentació i recursos hídrics.  
  
El Decret 113/2011, de 2 setembre, del Consell, pel qual es va aprovar el Reglament Orgànic i Funcional de la Conselleria d'Agricultura, Pesca, Alimentació i Aigua, adscriu a la dita Conselleria l'Entitat Pública de Sanejament d'Aigües Residuals de la Comunitat Valenciana.  
  
A fi de dotar de major agilitat la tramitació dels procediments propis de l'Entitat de Sanejament d'Aigües Residuals de la Comunitat Valenciana, s'entén oportú procedir a la delegació de competències en el vicepresident del Consell d'Administració i en el gerent de l'Entitat de Sanejament d'Aigües, i deixar sense efecte les delegacions anteriorment efectuades.  
En virtut d'això, i de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, resolc:  
  
Primer  
Delegar en el vicepresident de l'Entitat de Sanejament d'Aigües l'exercici de les facultats següents:  
1. L'exercici, amb l'autorització prèvia del Consell d'Administració, de les accions i recursos que corresponguen a l'Entitat de Sanejament d'Aigües, en defensa dels seus drets.  
2. Comparéixer davant dels tribunals de justícia i on fóra necessari, atorgant per a això els oportuns poders.  
3. Adoptar excepcionalment, en els casos d'urgent necessitat o d'impossible reunió del Consell d'Administració per falta de quòrum, les decisions reservades a la competència d'aquell en matèria de convenis diferents dels de finançament, així com les relatives al punt primer de la present delegació, i estarà obligat a donar compte al dit Consell, en la seua primera reunió, de les decisions adoptades.   
4. Subscriure convenis de finançament amb entitats locals titulars de la gestió d'instal·lacions de sanejament i depuració, amb l'obligació de donar-ne compte al Consell d'Administració en la primera reunió que celebre, i comunicació, als representants de l'administració local en el Consell, de la interposició, si és el cas, de recursos de reposició contra actes administratius derivats d'aquells.   
5. Resoldre els procediments de responsabilitat patrimonial en l'àmbit d'actuació de l'Entitat de Sanejament, amb l'obligació de donar-ne compte al Consell d'Administració en la primera reunió que celebre.   
  
6. En matèria de contractació:   
A) Respecte dels contractes subjectes a regulació harmonitzada, i, en general, de tots aquells altres que, en atenció al seu import, es tramiten a través de procediment obert, restringit o negociat amb publicitat:   
  
1. Ordenar l'inici de l'expedient.  
2. Aprovar la despesa, el plec de clàusules administratives particulars i el de prescripcions tècniques particulars.  
3 Aprovar l'expedient i ordenar l'obertura del procediment d'adjudicació.  
4. Acordar la declaració d'urgència.  
5. Acordar la declaració d'emergència.  
6. Nomenar els membres de la mesa de contractació.   
7. Renunciar a la subscripció del contracte, desistir del procediment d'adjudicació i declarar deserta la licitació.   
8. Adjudicar els contractes.  
9. Formalitzar els contractes.   
10. Resoldre tot tipus d'incidències.  
11. Acordar la posada en servici d'obres sense recepció formal d'estes.  
12. Aprovar les certificacions finals d'obres.  
13. Aprovar la liquidació del contracte.  
  
B) Respecte de tots els contractes:  
1. Aprovar els models de plecs particulars per a contractes de naturalesa anàloga.  
2. Acordar la declaració de nul·litat i de lesivitat en els termes i amb els límits de l'article 34 de la Llei 30/2007, de Contractes del Sector Públic.  
3. Acordar la declaració de la concurrència de prohibicions de contractar en els termes i amb els límits de l'article 50 de la Llei 30/2007, de Contractes del Sector Públic.  
  
Segon  
Delegar en el gerent de l'Entitat de Sanejament d'Aigües l'exercici de les facultats següents:  
1. Dictar les resolucions relatives a les sol·licituds de finançament ordinari a què es referix l'article 4, apartat tercer, del Decret 9/1993, de 25 de gener, del Consell, així com per a resoldre tots els assumptes que estiguen relacionats amb la matèria objecte de delegació, com ara pagaments a compte, revisió de la forma de pagament, actualització de les quanties del finançament aprovat i modificació del finançament com a conseqüència d'alteracions importants en l'estructura del cost del servici.  
2. Dictar les resolucions relatives a la determinació de coeficients correctors del cànon de sanejament en els usos industrials, a què es referix l'article 28 del Decret 266/1994, de 30 de desembre, del Consell, en la redacció que en fa el Decret 193/2001, de 18 de desembre, del Consell, així com per a resoldre tots els assumptes que estiguen relacionats amb la matèria objecte de delegació, sense perjuí de la resolució de recursos de reposició que s'interposen contra estos actes, de conformitat amb l'article 225.1 de la Llei General Tributària.  
  
3. Dictar les liquidacions del cànon de sanejament, a què es referix l'article 14.2 del decret 266/1994, de 30 de desembre, del Consell, en la redacció que en fa el Decret 193/2001, de 18 de desembre, del Consell, així com per a resoldre tots els assumptes que estiguen relacionats amb la matèria objecte de delegació, sense perjuí de la resolució de recursos de reposició que s'interposen contra estos actes, de conformitat amb l'article 225.1 de la Llei General Tributària.  
4. En matèria de contractació:  
A) Respecte dels contractes que, en atenció al seu import, es tramiten com a contracte menor o a través de procediment negociat sense publicitat prèvia; així com de qualsevol tipus de contractes requerits per al propi funcionament intern de l'Entitat de Sanejament d'Aigües:  
  
Totes les facultats implícites o inherents a la de subscriure contractes, inclosa la d'aprovació de la despesa corresponent.  
B) Respecte dels contractes subjectes a regulació harmonitzada i, en general, de tots aquells altres que, en atenció al seu import, es tramiten a través de procediment obert, restringit o negociat amb publicitat:  
  
1 En els contractes d'obres, aprovar el projecte als efectes de l'article 105.1 de la Llei de Contractes del Sector Públic   
2. Disposar la publicació de qualsevol tipus d'anuncis de licitació, així com l'enviament de les invitacions a presentar oferta.  
3. Aprovar els programes de treball i plans de seguretat i salut.   
4. Designar el responsable del contracte, la direcció facultativa d'obra o d'explotacions, així com el coordinador de seguretat i salut.  
5. Ordenar l'execució, devolució o cancel·lació de garanties.  
6. Efectuar les comunicacions preceptives a efectes estadístics i de fiscalització externa, així com al Registre Contractes del Sector Públic.  
7. Aprovar pròrrogues en els contractes de servici que tinguen un caràcter de periodicitat.  
Tercer  
La present delegació s'entén sense perjuí de la facultat del president del Consell d'Administració d'avocar per a si el coneixement o resolució d'aquells assumptes que considere convenient, i pot així mateix ser revocada en qualsevol moment, de conformitat amb els articles 13 i 14 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Quart  
Els acords adoptats fent ús de la present delegació hauran d'indicar expressament esta circumstància, i es consideraran dictats per l'òrgan delegatori, segons establix l'article 13.4 de l'esmentada Llei 30/1992, modificada per la Llei 4/1999, de 13 de gener.  
  
Quint  
Queden sense efecte les delegacions de competències efectuades amb anterioritat pel president en el vicepresident i en el gerent.  
  
Sext  
La present resolució tindrà efecte a partir de l'endemà al de la seua publicació en el Diari Oficial de la Comunitat Valenciana.  
  
València, 19 d'octubre de 2011.- La presidenta del Consell d'Administració: Maritina Hernández Miñana.